Source: http://doarvolei.ro/cupa-romaniei-f-fara-surprize-in-semifinale-csm-bucuresti-si-alba-blaj-joaca-finala-sambata-iata-de-la-ce-ora/
Timestamp: 2019-05-26 23:59:04+00:00

Document:
Cupa României (f): Fără surprize în semifinale. CSM București și Alba Blaj joacă finala sâmbătă. Iată de la ce oră – Doarvolei
Acasă > Cupa Romaniei > Cupa României (f): Fără surprize în semifinale. CSM București și Alba Blaj joacă finala sâmbătă. Iată de la ce oră
Final Four-ul Cupei României nu a oferit nici o surpriză în prima zi. Finala va fi disputată între cele mai valoroase echipe ale acestui sezon: noua campioană, CSM București, și reprezentanta României în Final Four-ul Ligii Campionilor, Volei Alba Blaj.
În semifinale, CSM București a învins cu scorul de 3-0 formația gazdă a turneului, Știința Bacău. Cea mai eficientă jucătoare a ”tigroaicelor” a fost Ioana Baciu, care a reușit 26 de puncte.
Volei Alba Blaj a ajuns în finală după ce a trecut cu scorul de 3-1 de CSM Târgoviște. Clejer (23 de puncte) și Crncevic (19) au fost cele mai bune realizatoare ale deținătoarei trofeului. De la adversare s-a remarcat Collar, care a reușit 31 de puncte.
Finala dintre CSM București și Volei Alba Blaj va avea loc sâmbătă, de la ora 14.30, și va fi transmisă în direct de DigiSport.
Final Four Cupa României (f)
Știința Bacău – CSM București 0-3 (18-25, 20-25, 26-28)
Volei Alba Blaj – CSM Târgoviște 3-1 (15-25, 25-20, 25-20, 25-17)
14.30 CSM București – Volei Alba Blaj
Toate meciurile vor fi televizate în direct pe DigiSport.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM